Maktab bitiruvchilarining yakuniy davlat attestatsiyasi va OTMga kirish imtihonlari unifikatsiya qilinishi mumkin

2020 yilda ta'lim sohasida amalga oshirilishi zarur bo‘lgan dolzarb masalalar, belgilangan maqsadli ko‘rsatkichlar va islohotlarni jadallashtirish bo‘yicha rejalashtirilgan ishlarning «yo‘l xaritasi» tasdiqlandi.
«Yo‘l xaritasi»da amalga oshirish belgilangan asosiy masalalar ichida Ta'lim sifatini oshirish, o‘quv dasturlari va adabiyotlarni takomillashtirish ham bor. Unga ko‘ra, darsliklar qayta ko‘rib chiqiladi, umumta'lim fanlariga mos xalqaro sertifikatlar reyestri shakllantiriladi, o‘zbek tili va matematika fanlari bo‘yicha maxsus imtihon metodikasi ishlab chiqiladi, umumta'lim muassasalari bitiruvchilarining yakuniy davlat attestatsiyasi hamda oliy ta'lim muassasalariga kirish imtihonlari unifikatsiya qilinishi ham mumkin.
Mazkur masala bo‘yicha amalga oshirilishi belgilangan barcha chora-tadbirlar quyidagilardan iborat:
1. Bakalavriat ta'lim yo‘nalishlari va magistratura mutaxassisliklarini xalqaro standartlarga moslashtirish.
2020 yil 15 yanvargacha:
2020 yil 1 aprelgacha:
2. Professional ta'lim tizimini takomillashtirishda vazirlik va idoralarning Milliy kvalifikatsiya tizimini joriy etish bo‘yicha amalga oshirilayotgan ishlarini jadallashtirish.
3. Fan dasturlarining mazmun-mohiyati, mavzularning mantiqiy ketma-ketligi va uzviyligini ta'minlash hamda o‘quvchi va talabalarda shakllanishi zarur bo‘ladigan bilim va ko‘nikmalar darajasini aniq belgilash.
4. Maktab, akademik litsey, professional va oliy ta'lim muassasalarida foydalanib kelinayotgan darsliklarni yangitdan ishlab chiqiladigan fan dasturlariga muvofiqlashtirish.
5. Xorijiy tillar kabi boshqa fanlardan ham milliy va xalqaro sertifikatlarni joriy etgan holda, abituriyentlarni oliy ta'lim muassasalariga kirish imtihonidan ozod qilish mexanizmini bosqichma-bosqich boshqa umumta'lim fanlariga tatbiq etish.
6. Ilg‘or xorijiy tajribalardan kelib chiqib (YeGE — Rossiya Federatsiyasi, SAT — AQSh, GCSE — Buyuk Britaniya dasturlari misolida), umumta'lim muassasalari bitiruvchilarining yakuniy davlat attestatsiyasi hamda oliy ta'lim muassasalariga kirish imtihonlarini unifikatsiya qilish.
7. Xalqaro baholash PISA-2021 (The Programme for International Student Assessment) tadqiqotlariga maktab o‘quvchilarining tayyorgarlik darajasini oshirish.
8. Xalqaro PISA tadqiqoti doirasida umumta'lim muassasalari o‘quvchilarining savodxonligini baholashga qaratilgan tajriba sinovlarini (Field trial) o‘tkazish.